**PODUZETNIČKI CENTAR KRAPINSKO-ZAGORSKE ŽUPANIJE d.o.o., Krapina, Bobovje 52G, OIB: 63625874835,** zastupan po direktorici Heleni Matuša (u daljnjem tekstu: Davatelj zajma)

i

**KRAPINSKO-ZAGORSKA ŽUPANIJA, Krapina, Magistratska ulica 1, OIB: 20042466298,** zastupana po Željku Kolaru (u daljnjem tekstu: Davatelj potpore)

i

**(naziv Korisnika, adresa i OIB)** (u daljnjem tekstu: Korisnik zajma)

sklapaju

**UGOVOR O ZAJMU**

**BROJ:**

UVJETI ZAJMA

Članak 1.

Ovim se ugovorom Davatelj zajma obvezuje staviti na raspolaganje Korisniku zajma novčana sredstva, u iznosu i za namjene utvrđene ovim ugovorom, a Korisnik zajma se obvezuje Davatelju zajma platiti ugovorenu kamatu i vratiti dobiveni iznos novca u vrijeme i na način utvrđen ovim Ugovorom o zajmu, a sukladno Programu START zajam.

Ovim se ugovorom Davatelj potpore obvezuje Korisniku zajma isplatiti potporu temeljem stavka 1.6. ovog ugovora, na način i pod uvjetima utvrđenim ovim ugovorom.

* 1. **Iznos zajma**

xx (slovima:)

* 1. **Namjena**

Zajam će se koristiti za namjenu i pripadajuće prihvatljive troškove:

*A) Razvoj i/ili dorada proizvoda ili usluge*

*…*

*B) Validacija tržišta*

*…*

*C) Digitalizacija poslovnih procesa*

*…*

*D) Promocija i izlazak na tržište*

*…*

*E) Obrtna sredstva*

*…*

Svi troškovi moraju biti dokumentirani i dokazivi te nastati isključivo nakon sklapanja Ugovora o zajmu.

Iznos zajma za korisnike koji su u sustavu PDV-a ne može uključivati PDV.

Projekti koji se financiraju iz Programa START zajam moraju biti u skladu sa svim pozitivnim propisima, uključujući, ali ne ograničavajući se poglavito na okoliš i propise iz područja zaštite okoliša.

Zajam se ne može koristiti za:

1. kupnju nekretnina,
2. kupnju pokretnina koje nisu neophodne za daljnji razvoj poslovanja,
3. aktivnosti kojima se ograničavaju pojedinačna prava i slobode ili kojima se krše ljudska prava,
4. aktivnosti u području obrane koje uključuju uporabu, razvoj ili proizvodnju proizvoda i tehnologija zabranjenih međunarodnim pravom,
5. proizvodnju, preradu, distribuciju i trgovinu duhanskim proizvodima,
6. aktivnosti izuzete iz financiranja prema Uredbi Horizon Europe, uključujući kloniranje ljudi u reproduktivne svrhe, genetsko modificiranje ljudskih bića s nasljednim učinkom i stvaranje ljudskih embrija u istraživačke svrhe,
7. kockanje i sve povezane aktivnosti, uključujući proizvodnju, distribuciju, trgovinu i razvoj softvera,
8. trgovinu seksualnim uslugama i povezanu infrastrukturu,
9. aktivnosti koje uključuju žive životinje u pokusne i znanstvene svrhe bez usklađenosti s relevantnim europskim konvencijama,
10. poslovanje i razvoj nekretnina čija je isključiva svrha obnova, preprodaja ili iznajmljivanje postojećih objekata, kao i izgradnja objekata za prodaju (izuzev projekata energetske učinkovitosti),
11. aktivnosti zabranjene nacionalnim zakonodavstvom,
12. aktivnosti koje imaju negativan utjecaj na okoliš, a nisu značajno ublažene ili kompenzirane,
13. aktivnosti koje predstavljaju kršenje međunarodnih sankcija ili mjera ograničavanja;
14. refinanciranje postojećih obveza,
15. isplatu dobiti vlasnicima,
16. kupovinu udjela ili dionica drugih društava,
17. investicije koje nisu u funkciji osnovne djelatnosti korisnika,
18. kupovinu vozila, osim ako se dokazuje neposredna povezanost s poslovnom svrhom,
19. izdavanje potpora trećim osobama,
20. troškove reprezentacije, kazne, penale, novčane kazne i slične nenamjenske izdatke,
21. troškove nastale prije sklapanja ugovora o zajmu.

1.3 Rok, način i uvjeti korištenja

**Krajnji rok korištenja zajma:** najkasnije 12 mjeseci od dana sklapanja Ugovora o zajmu. Razdoblje korištenja zajma računa se u razdoblje otplate zajma.

Davatelj zajma će sredstva zajma izravno isplatiti na račun Korisnika zajma. Sredstva zajma se ne mogu isplatiti na blokirani račun.

**1.4 Rok i način otplate zajma**

Rok otplate zajma s uključenim počekom i rokom korištenja zajma je **xx** mjeseci od prijenosa zajma u otplatu. Poček je **x** mjeseci.

Zajam se otplaćuje u skladu s otplatnim planom koji je sastavni dio ovog ugovora o zajmu (Prilog 1).

U vrijeme počeka, Korisnik zajma nije obvezan otplaćivati glavnicu zajma već samo kamatu.

**1.5 Kamatna stopa**

Kamatna stopa iznosi 2,48% godišnje (fiksna) na ukupni iznos zajma.

Kamatna stopa je nepromjenjiva za cijelo vrijeme otplate zajma.

Kamata u razdoblju počeka: jednaka ugovorenoj kamatnoj stopi, obračunava se i naplaćuje sukladno otplatnom planu.

Zatezna kamata: na sva dospjela, a nenaplaćena potraživanja, kao i na iznos zajma koji se koristi protivno ovom ugovoru, Davatelj zajma će zaračunati kamatu u visini zakonom propisane zatezna kamate.

**1.6 Poticajna kamatna stopa i potpora male vrijednosti**

Ovim Ugovorom o zajmu, Korisniku zajma dodijeljena je potpora male vrijednosti u obliku povoljnijeg zajma od strane HBOR-a u iznosu od x eura, temeljem Programa dodjele potpora male vrijednosti HBOR-a, usklađenog s Uredbom Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranja Europske unije na de minimis potpore (SL L 2023/2831, 15.12.2023.).

Ovim Ugovorom o zajmu, Korisniku zajma dodijeljena je potpora male vrijednosti u obliku povoljnijeg zajma od strane Davatelja zajma u iznosu od x eura, temeljem Pravilnika o dodjeli zajmova iz Programa START zajam i Uredbe Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranja Europske unije na de minimis potpore (SL L 2023/2831, 15.12.2023.).

Davatelj potpore osigurava dodatnu potporu korisnicima zajmova iz Programa START zajam u obliku subvencije kamatne stope. Korisnik zajma obvezan je plaćati puni iznos kamatne stope od 2,48% godišnje na ukupni iznos zajma Davatelju zajma, sukladno otplatnom planu. Davatelj zajma nakon evidentirane uplate Korisnika zajma dostavlja Davatelju potpore dokaz o uplati rate zajma od strane Korisnika zajma i iznos kamate koji je potrebno platiti Korisniku zajma na IBAN: *ubaciti IBAN*.

Davatelj potpore refundira Korisniku zajma iznos kamate u visini 1 postotnog boda. Isplate subvencija provode se tromjesečno, na temelju potvrđenih uplata korisnika zajma.

Ovim Ugovorom o zajmu, Korisniku zajma dodijeljena je potpora male vrijednosti u obliku subvencionirane kamatne stope od strane Davatelja potpore u iznosu od x eura, temeljem Uredbe Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranja Europske unije na de minimis potpore (SL L 2023/2831, 15.12.2023.). Davatelj potpore prijavljuje navedenu potporu u registar potpora koji vodi Ministarstvo financija.

Korisnik zajma potpisom ovog Ugovora o zajmu potvrđuje kako je upoznat sa činjenicom kako je zajam iz ovog Ugovora o zajmu plasiran uz potporu male vrijednosti koja se dodjeljuje korisnicima zajma kroz poticajnu kamatnu stopu.

PRAĆENJE I KONTROLA NAMJENSKOG KORIŠTENJA ZAJMA

Članak 2.

**2.1 Praćenje i kontrola namjenskog korištenja zajma**

Davatelj zajma je odobrio namjenski zajam. Prihvatljiva namjena ovog zajma utvrđena je u članku 1. ovog Ugovora o zajmu.

Davatelj zajma ima pravo kontrole namjenskog korištenja zajma kod krajnjeg korisnika zajma tijekom trajanja Ugovora o zajmu ili do povrata cjelokupnog iznosa glavnice uvećanog za pripadajuće kamate.

Korisnik zajma ne može za vrijeme trajanja ugovora bez suglasnosti Davatelja zajma rashodovati nabavljenu imovinu koja je bila predmet odobravanja Ugovora o zajmu.

Korisnik zajma u obvezi je namjenski koristiti zajam. Korisnik zajma treba dostavljati kvartalna izvješća o provedbi aktivnosti, trošenju sredstava i napretku poslovanja na propisanom obrascu. Najkasnije u roku od 3 mjeseca nakon završetka korištenja sredstava, Korisnik zajma se obvezuje dostaviti Davatelju zajma dokumentaciju koja dokazuje realizaciju investicije (računi, ugovori, dokazi o plaćanju i sl.) temeljem čega Davatelj zajma utvrđuje namjensko korištenje. Na zahtjev Davatelja zajma, Korisnik zajma dužan je dostaviti ad-hoc dokumentaciju za dodatnu provjeru, uključujući izvode, izjave i druge materijale koji potvrđuju namjensko korištenje zajma.

Korisnik zajma dužan je čuvati svu dokumentaciju kojom dokazuje namjensko korištenje sredstava najmanje 5 godina od završetka ugovornog razdoblja.

**2.2 Nadzor**

U svrhu provođenja kontrole namjenskog korištenja sredstava, predstavnici Davatelj zajma i HBOR-a, kao i treće osobe ovlaštene od strane HBOR-a, ovlašteni su izvršiti provjeru korištenja odobrenog zajma obilaskom korisnika zajma i njegovih poslovnih objekata te uvidom u dokumentaciju na temelju koje je odobren zajam.

U slučaju nenamjenskog korištenja sredstava, kršenja ugovornih obveza ili dostave neistinitih podataka, Davatelj zajma ima pravo:

1. raskinuti Ugovor o zajmu,
2. zatražiti povrat cijelog iznosa zajma,
3. aktivirati zadužnicu u iznosu nepodmirene tražbine.

Davatelj zajma će o svakom slučaju nepravilnosti izvijestiti Hrvatsku banku za obnovu i razvitak (HBOR), kao i Davatelja potpore bez odgode.

Ukoliko nastupe uvjeti iz prethodnog stavka, Davatelj zajma će obavijestiti Davatelja potpore o novonastaloj situaciji te on više nije u obvezi isplaćivati ugovorenu potporu.

IZMJENA UVJETA ZAJMA

Članak 3.

Davatelj zajma može, po sklopljenom Ugovoru o zajmu izmijeniti uvjete Zajma kojeg je odobrio Korisniku zajma uz poštivanje odredbi iz Programa Start zajam i odredbi Ugovora o okvirnom kreditu sklopljenog s Hrvatskom bankom za obnovu i razvitak (HBOR).

RASKID ILI OTKAZ UGOVORA O ZAJMU

Članak 4.

Davatelj zajma može otkazati ili raskinuti ovaj ugovor o zajmu u slučajevima koji su predviđeni Zakonom o obveznim odnosima (nenamjensko korištenje zajma, insolventnost Korisnika zajma, prestanak pravne osobe, smrt Korisnika zajma i dr.), ugovorom o zajmu, a i u svakom od sljedećih slučajeva:

1. kašnjenja u ispunjenju (smatra se da je nastupilo kašnjenje u ispunjavanju obveza po zajmu u slučaju neplaćene 2 uzastopne rate zajma s pripadajućim kamatama) ili neispunjenja bilo koje obveze iz ugovora o zajmu,
2. dostavljanja neistinite dokumentacije kod odobrenja zajma ili tijekom realizacije zajma,
3. onemogućavanja obavljanja nadzora i namjenske kontrole korištenja zajma,
4. povrede obveze obavještavanja o promjenama koje se upisuju u sudski i obrtni registar,
5. nepridržavanja bilo koje obveze ili odredbe iz Ugovora o zajmu ili programa Start zajam ili nekorištenja sredstava zajma za ugovorene namjene.

Davatelj zajma je ovlašten otkazati daljnje korištenje zajma, odnosno tražiti povrat danog, odnosno preostalog dijela zajma u slučaju otvaranja postupka predstečajne nagodbe, stečaja, redovne likvidacije, odnosno duže nelikvidnosti korisnika zajma.

Smatrat će se da je Davatelj zajma otkazao ili raskinuo Ugovor o zajmu u trenutku kada Korisniku zajma uputi pisanu obavijest preporučenom poštom s povratnicom da je zbog neispunjenja ugovornih obveza i/ili kojeg drugog razloga predviđenog ovim Ugovorom o zajmu, otkazan ili raskinut ovaj Ugovor i da je obvezan odmah vratiti preostali iznos zajma u cijelosti.

Davatelj zajma će obavijestiti Davatelja potpore o novonastaloj situaciji te on više nije u obvezi isplaćivati ugovorenu potporu Korisniku zajma.

INSTRUMENTI OSIGURANJA

Članak 5.

Za osiguranje urednog podmirenja svih preuzetih obveza iz ovog Ugovora o zajmu, Korisnik zajma obvezuje se dostaviti Davatelju zajma:

- najmanje jednu zadužnicu na iznos odobrenog iznosa zajma, uvećanog za pripadajuće kamate, naknade i troškove, solemniziranu od strane javnog bilježnika.

Trenutkom otkaza Ugovora o zajmu dospijevaju na naplatu svi iznosi koje Korisnik zajma duguje ili će dugovati Davatelju zajma, a koji iznos uključuje glavnicu, kamate, troškove i druge naknade, a Davatelj zajma ima pravo pokrenuti bilo koji instrument osiguranja predviđen ovim Ugovorom o zajmu.

Troškove u vezi pribavljanja instrumenata osiguranja i javnobilježničke ovjere potpisa na ovom Ugovoru o zajmu snosi isključivo Korisnik zajma.

Dostava ugovornih instrumenata osiguranja uvjet je za korištenje zajma.

OSTALE OBVEZE

Članak 6.

Za vrijeme trajanja zajma, odnosno, do otplate zajma, pored navedenog u Ugovoru o zajmu, Korisnik zajma u obvezi je i sljedeće:

* dostavljati Davatelju zajma temeljna godišnja financijska izvješća, a po pisanom zahtjevu Davatelja zajma i drugu financijsku, poslovnu i ostalu dokumentaciju koju Davatelj zajma zatraži,
* voditi poslovne knjige sukladno Zakonu o računovodstvu kad se steknu za to zakonski uvjeti,
* kod pripajanja nekom drugom društvu i/ili spajanja s drugim društvom, donošenja odluke o ukidanju društva i za bilo koju drugu sličnu statusnu promjenu potrebno je obavijestiti Davatelja zajma,
* kod svih promjena: u vlasničkoj strukturi, povezanim osobama, osobama ovlaštenima za zastupanje, sjedišta, promjeni računa i slično, odmah po njihovoj provedbi obavijestiti Davatelja zajma,
* o svakoj promjeni adrese dostave odmah pisanim putem izvijestiti Davatelja zajma o novoj adresi dostave,
* dugotrajnu imovinu financiranu zajmom Davatelja zajma zadržati u svom vlasništvu i posjedu do konačne otplate zajma te je održavati, popravljati, servisirati i obnavljati kako bi se održala u dobrom stanju u skladu sa svojom izvornom namjenom, osim ako Davatelj zajma ne da svoju pisanu suglasnost za suprotno,
* izvijestiti Davatelja zajma o svakom eventualnom znatnijem otuđenju ili daljnjem terećenju svoje imovine,
* u svom poslovanju postupati u skladu sa svim zakonskim i podzakonskim propisima, odlukama i uputama te naredbama i drugim aktima nadležnih tijela koji se odnose na njihovo poslovanje, zaštitu okoliša, zdravlje i zaštitu ljudi i imovine.

ZAŠTITA OSOBNIH PODATAKA

Članak 7.

Davatelj zajma kao Voditelj obrade osobnih podataka prikuplja, obrađuje i koristi osobne podatke (kao što su identifikacijski podaci, kontakt podaci, financijski podaci, podaci o pokretnoj i nepokretnoj imovini i dr.) Korisnika zajma, zakonskih zastupnika, sudužnika, jamaca plataca, založnih dužnika i drugih sudionika, a sve u svrhu provedbe ovog Ugovora o zajmu sukladno UREDBI (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Korisnik zajma i druge ugovorne strane ovog ugovora suglasni su kako Davatelj zajma može dijeliti podatke s HBOR-om, javnim tijelima, sudovima, nadležnim ministarstvima, tijelima EU, tijelima koja provode reviziju kao i drugim pravnim subjektima u svrhu izvršavanja ovog Ugovora o zajmu.

Članak 8.

Potpisom ovog Ugovora o zajmu, Korisnik zajma daje pristanak da Davatelj zajma prikuplja, obrađuje i koristi podatke iz ovog ugovora, kao i iz cjelokupne suradnje ostvarene s Korisnikom zajma u svrhu promidžbenih aktivnosti Programa Start zajam kao i u svrhu ispunjavanja propisanih standarda o transparentnosti podataka vezanih uz dodjelu potpora malih vrijednosti i ostalih obveza koje Davatelj zajma ima prema nadležnim institucijama te pristaje na sudjelovanje u medijskom praćenju provedbe projekta (pristup poslovnim objektima, intervju, snimanje i sl.) bez naknade.

OBVEZA VIDLJIVOSTI

Članak 9.

Kad god je primjenjivo, Korisnik zajma je dužan u javnim i medijskim nastupima, obznaniti kako je krajnji primatelj financijskog instrumenta iz Programa Start zajam.

Korisnik zajma prihvaća javnu objavu svojih podataka u popisu krajnjih primatelja financijskih instrumenata.

REVIZIJSKI TRAG I ČUVANJE DOKUMENTACIJE

Članak 10.

Korisnik zajma je obvezan čuvati sve podatke i dokumentaciju vezano uz projekt i financiranje istog kojom dokazuje namjensko korištenje sredstava najmanje 5 godina od završetka ugovornog razdoblja.

Korisnik zajma je obvezan osobito čuvati sve podatke i dokumentaciju vezano uz subvenciju iz čl. 1.6. ovog Ugovora o zajmu.

Dokumentacija se čuva ili u originalu ili, u skladu s nacionalnim zakonodavstvom, kao ovjerena preslika originala, odnosno u opće prihvaćenim medijima za pohranu podataka poput elektroničkih inačica originala ili dokumenata koji postoje samo u elektroničkoj verziji.

Ako dokumenti postoje samo u elektronskom obliku, korišteni računalni sustavi moraju zadovoljavati prihvaćene sigurnosne standarde koji osiguravaju da pohranjeni dokumenti udovoljavaju nacionalnim pravnim zahtjevima kako bi bili pouzdani za potrebe revizije.

ZAVRŠNE ODREDBE

Članak 11.

Ovaj Ugovor o zajmu se smatra sklopljenim danom potpisivanja istoga od obje ugovorne strane. Ako se datumi potpisa ugovornih strana razlikuju, smatrat će se da je Ugovor o zajmu sklopljen na dan kasnije potpisa.

Sve izmjene i dopune ovog Ugovora ugovorne strane obvezuju se izvršiti u pisanom obliku.

Članak 12.

Ugovorne strane su suglasne da rok za prihvat i potpis ovog ugovora od strane Korisnika zajma te rok za dostavu ugovorenih instrumenata osiguranja Davatelju zajma iznosi 7 (sedam) radnih dana od dana dostave Odluke o odobravanju zajma.

Ako Korisnik zajma ne vrati Davatelju zajma potpisani Ugovor o zajmu s instrumentima osiguranja u roku iz stavka 1. ovog članka, smatrat će se kako je odustao od zahtjeva za zajam te se Davatelj zajma oslobađa obveze isplate sredstava zajma.

Članak 13.

U slučaju spora iz nadležnosti općinskih sudova isti će rješavati Općinski sud u Zlataru, Stalna služba u Krapini, a u slučaju spora iz nadležnosti trgovačkih sudova isti će rješavati Trgovački sud u Zagrebu

Članak 14.

Ako se za neku od odredaba ovog ugovora naknadno utvrdi da je ništetna, ta činjenica neće imati utjecaja na valjanost njegovih ostalih odredaba, odnosno na valjanost ugovora kao cjeline, a strane ovog ugovora obvezuju se ništetnu odredbu zamijeniti valjanom koja će omogućiti ostvarenje svrhe radi koje je ovaj ugovor zaključen.

Članak 15.

Ovaj ugovor sklopljen je u 7 (sedam) istovjetnih primjeraka, od kojih javni bilježnik zadržava 1 (jedan) primjerak, a stranke svaka po 2 (dva) primjerka.

**DAVATELJ ZAJMA** KLASA: **KORISNIK ZAJMA**

URBROJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_ **DAVATELJ POTPORE** \_\_\_\_\_\_\_\_\_\_\_\_\_\_\_\_\_\_\_\_\_\_\_

Helena Matuša

Željko Kolar